**Hortobágy Község Önkormányzatának 9. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2021. október 26-ai rendes, nyilvános ülésére**)**

**Tárgy:** A Hortobágyi-Délibáb Nonprofit Kft. végelszámolással történő megszüntetése

*Tisztelt Képviselő-testület!*

A Képviselő-testület 87/2011. (IX. 12.) Hö. határozatával létrehozta a Hortobágyi-Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társaságot (a továbbiakban: Kft.).

Ezt követően 2012. február 1. napján együttműködési keret-megállapodásban kerültek rögzítésre azon feladatok és tevékenységek, melyeket az Önkormányzat a kötelező és önként vállalt feladataiból átadott a Kft-nek.

Ez a tevékenységi kör az eltelt idő alatt folyamatosan változott, s jelenleg már csak a vásártartás és a parkolási feladatok ellátását végzi a Kft. a keret-megállapodás eredeti tevékenységeiből.

Informális egyeztetések során kialakult a Képviselő-testület azon elhatározása, hogy a 100 %-os önkormányzati tulajdonú Kft-t meg kívánja szüntetni.

## A cégnyilvánosságról, a bírósági cégeljárásról és a végelszámolásról szóló 2006. évi V. törvény 114. § - 115/A. §-ia határozzák meg a Kft. megszüntetésének legegyszerűbb módját az egyszerűsített végelszámolást, amely csak akkor lehetséges, ha a társaság könyvvizsgálatra nem kötelezett és a végelszámolása kezdő időpontjától számított 150 napon belül a végelszámolást befejezi. Egyszerűsített végelszámolás esetén végelszámoló választására nem kerül sor, a végelszámolót terhelő feladatokat a vezető tisztségviselő látja el.

## E folyamat első lépése, hogy a Kft. legfőbb szerve (jelen esetben az alapító okirat szerint, Hortobágy Község Önkormányzata) határozatot hoz a cég jogutód nélküli megszűnéséről és elrendeli a végelszámolást. A határozatban meg kell állapítani a végelszámolás kezdő időpontját is.

A végelszámolás kezdő időpontjául 2021. december 1. napját javasolom. Addig az időpontig a Kft. tevékenysége során minden olyan gazdasági esemény lezárul, mely az egyszerűsített végelszámolás során relevanciával bír és nem lesz akadálya annak, hogy a folyamat 150 napon belül befejeződjön.

A Kft. és Hortobágy Község Önkormányzata között a még fennálló, feladatellátásra vonatkozó, a keret-megállapodáson túli szerződéseket (a 2012. március 30. napján létrejött a parkoltatási feladatok ellátására vonatkozó megállapodást, valamint a 2012. február 13. napján megkötött vásártartási tevékenységre vonatkozó együttműködési megállapodást és bérleti szerződést) 2021. október 31. napjával, közös megegyezéssel meg kell szüntetni.

A Kft. két munkaszerződéssel foglalkoztatott munkavállalójának jogviszonyát 2021. november 30. napjával meg kell szüntetni. Az Önkormányzat 2021. december 01. napjával velük határozatlan időtartalmú munkaszerződést szándékozik kötni.

A Kft. ügyvezetőjének megbízási szerződését pedig 2021. november 1-ei hatállyal módosítani szükséges a végelszámolással járó ügyvezetői feladatok ellátására. (A szerződés módosításának tervezete a soron következő novemberi képviselő-testületi ülésre beterjesztésre kerül.)

Kérem a tisztelt Képviselő-testületet, hogy az előterjesztést megtárgyalni és a határozati javaslatokat elfogadni legyen szíves!

**I. HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-a alapján az alábbi döntést hozza:

Hortobágy Község Önkormányzatának 100 %-os tulajdonában álló Hortobágyi-Délibáb Településüzemeltetési és Rendezvényszervező Szolgáltató Nonprofit Kft-vel (székhely: 4071 Hortobágy, Czinege János utca 1., cégjegyzékszám: 09-09-021796, adószám: 23522130-2-09),

a közös célok megvalósításában való együttműködés kereteinek, formáinak, a megbízott által ellátott szolgáltatásoknak, feladatoknak, tevékenységeknek a rögzítésére létrejött keret-megállapodást 2021. október 31. napjával közös megegyezéssel meg kívánja szüntetni.

Meghatalmazza a Polgármestert, hogy a keret-megállapodás közös megegyezéssel történő megszüntetéséről szóló megállapodást írja alá.

**Felelős:** Jakab Ádám András polgármester

**Határidő:** 2021. október 31.

**II. HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-a alapján az alábbi döntést hozza:

A Hortobágy Község Önkormányzatának 100 %-os tulajdonában álló Hortobágyi-Délibáb Településüzemeltetési és Rendezvényszervező Szolgáltató Nonprofit Kft. (székhely: 4071 Hortobágy, Czinege János utca 1., cégjegyzékszám: 09-09-021796, adószám: 23522130-2-09) részére átadott a Mötv. 13. § (1) bekezdés 2. pontjában meghatározott gépjárművek parkolásának biztosítása közfeladatot 2021. november 1. napjától Hortobágy Község Önkormányzata látja el, ezért kezdeményezi a parkolási feladatok ellátására a Hortobágyi Délibáb Nonprofit Kft-vel 2012. március 30. napján megkötött megállapodás közös megegyezéssel történő megszüntetését.

Meghatalmazza a Polgármestert, hogy a szerződés közös megegyezéssel történő megszüntetéséről szóló megállapodást írja alá.

**Felelős:** Jakab Ádám András polgármester

**Határidő:** 2021. október 31.

**III. HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-a alapján az alábbi döntést hozza:

A Hortobágy Község Önkormányzatának 100 %-os tulajdonában álló Hortobágyi-Délibáb Településüzemeltetési és Rendezvényszervező Szolgáltató Nonprofit Kft. (székhely: 4071 Hortobágy, Czinege János utca 1., cégjegyzékszám: 09-09-021796, adószám: 23522130-2-09) részére átadott a Mötv. 13. § (1) bekezdés 14. pontjában meghatározott feladatát (a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is) országos és helyi vásár fenntartását és üzemeltetését 2021. november 1. napjától Hortobágy Község Önkormányzata maga látja el, ezért kezdeményezi a Hortobágyi Délibáb Nonprofit Kft-vel 2012. február 13. napján a vásári tevékenységekhez kapcsolódóan megkötött együttműködési megállapodás és bérleti szerződés közös megegyezéssel történő megszüntetését.

Meghatalmazza a Polgármestert, hogy a szerződés közös megegyezéssel történő megszüntetéséről szóló megállapodást írja alá.

**Felelős:** Jakab Ádám András polgármester

**Határidő:** 2021. október 31.

**IV. HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-a alapján az alábbi döntést hozza:

A Hortobágy Község Önkormányzata a 100 %-os tulajdonában álló Hortobágyi-Délibáb Településüzemeltetési és Rendezvényszervező Szolgáltató Nonprofit Kft-t (székhely: 4071 Hortobágy, Czinege János utca 1., cégjegyzékszám: 09-09-021796, adószám: 23522130-2-09) jogutód nélkül megszünteti és elrendeli végelszámolását.

A végelszámolás kezdő időpontja 2021. december 1. napja.

Felkéri a Hortobágyi-Délibáb Településüzemeltetési és Rendezvényszervező Szolgáltató Nonprofit Kft. ügyvezetőjét, hogy 2021. december 1. napjától a végelszámolót terhelő feladatokat, mint vezető tisztségviselő lássa el.

**Felelős:** Tóth Edina a Hortobágyi-Délibáb Településüzemeltetési és Rendezvényszervező Szolgáltató Nonprofit Kft. ügyvezetője

**Határidő:** 2021. október 31.

Hortobágy, 2021. október 19.

 **Jakab Ádám András**

polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

kirendeltség-vezető